***Apstiprinu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***PA ”Saulkrastu kultūras un sporta centrs”***

***direktora p.i. R.Keišs***

***Saulkrastos, 2018. gada 19. aprīlī***

**Saulkrastu čempionāts futbolā 2018**

**Nolikums**

**Organizators:**

Sacensības organizē Saulkrastu novada pašvaldības aģentūra „Saulkrastu kultūras un sporta centrs”. Galvenais tiesnesis Ingmārs Vaiders.

**Mērķis:** Popularizēt Zvejniekciema stadionu un veicināt Saulkrastu novada iedzīvotājus nodarboties ar futbolu.

**Uzdevumi:**

- Noskaidrot labāko futbola komandu Saulkrastu novadā 2018. gadā.

- Radīt sacensību garu un aicināt novadniekus vairāk nodarboties ar futbolu.

**Vieta:** Zvejniekciema stadions, Zvejniekciems, Bērzu aleja 7.

**Laiks:** Reģistrēšanās līdz 01.05.2018., rakstot uz sports@saulkrasti.lv. Izspēles kārtība tiks noteikta, ņemot vērā pieteikušos komandu skaitu. Spēles notiks darba dienu vakaros no maija līdz jūnijam.

**Dalībnieki:** Sacensībās drīkst piedalīties visi, kuri sasnieguši vismaz 16 gadu vecumu. 16 un 17 gadu veciem dalībniekiem jāuzrāda vecāku atļauja, lai piedalītos sacensībās. Lai reģistrētos čempionātam, komandas kapteinim jāatsūta komandas pieteikums, norādot komandas sastāvu un komandas nosaukumu. Pieteikums iesniedzams līdz šā gada 1.maijam, galīgais dalībnieku sastāvs, kopā ar parakstiem par veselības stāvokli, iesniedzams pirms komandas pirmās spēles.

**Sacensību noteikumi:** Spēles notiks uz mazā laukuma pēc mini futbola noteikumiem. Laukumā drīkst atrasties 6 spēlētāji ieskaitot vārtsargu. Uz spēli, kā arī visu turnīru, drīkst pieteikt 12 spēlētājus. Spēles laiks – 2x20 min. Par uzvaru tiek piešķirti 3 punkti, par neizšķirtu 1 punkts, par zaudējumu – 0. Vienādu punktu gadījumā, augstāku vietu ieņem komanda, kurai:

- labāks rādītājs savstarpējās spēlēs (punkti, vārtu starpība)

- labāka iegūto, zaudēto vārtu starpība visās spēlēs

- vairāk gūtie vārti visās spēlēs.

Spēlētāju maiņu skaits neierobežots. Spēli tiesā viens tiesnesis, ko iepriekš nozīmējis sacensību galvenais tiesnesis. Par dzelteno kartīti – brīdinājums, par sarkano kartīti – noraidījums līdz spēles beigām un diskvalifikācija uz nākamo spēli, par otro dzelteno kartīti – noraidījums līdz spēles beigām. Komandai uz spēli jāierodas vienādas krāsas kreklos ar numuriem. Sacensību dalībnieks pats atbild par savu fizisko sagatavotību, pirms sacensībām dalībnieks ar parakstu apliecina savas veselības atbilstību dalībai sacensībās. Piedalīties sacensībās alkohola un citu apreibinošu vielu ietekmē vai lietot tās sacensību laikā kategoriski aizliegts.

**Uzvarētāja apbalvošana:** Labākā komanda iegūs Saulkrastu čempionāta ceļojošo kausu un medaļas. Komandas, kas turnīrā iegūs 1.-3. vietu, tiks apbalvotas ar medaļām.

*(I. Vaiders) 26279727*